NaiveNeuron/SloPal huggingface dataset:
Pfundtner, Edita, poslankyňa NR SR (2011-05-17):
Ďakujem za slovo. Vážený pán predseda, vážené poslankyne, vážení poslanci, na základe poverenia gestorského výboru, ktorým je ústavnoprávny výbor, mi dovoľte ako spoločnej spravodajkyni predniesť stručnú informáciu k predmetnému bodu a predložiť správu Ústavnoprávneho výboru Národnej rady Slovenskej republiky o prerokovaní zákona z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, ktorý bol vrátený prezidentom Slovenskej republiky na opätovné prerokovanie (tlač 331). Predseda Národnej rady Slovenskej republiky rozhodnutím z 26. apríla 2011 pod č. 318 pridelil predmetný zákon na základe rokovacieho poriadku, ktorý bol vrátený prezidentom na opätovné prerokovanie Národnej rade a taktiež na prerokovanie Ústavnoprávnemu výboru Národnej rady Slovenskej republiky ako gestorskému výboru. Výbor predmetný návrh zákona prerokoval, resp. predmetný návrh prezidenta republiky uvedený v III. časti rozhodnutia z 21. apríla 2011, a to neprijať zákon z 5. apríla 2011, ktorým sa mení a dopĺňa rokovací poriadok, ako celok, a to 4. mája 2011 na svojej 29. schôdzi. Ústavnoprávny výbor ako gestorský výbor k návrhu prezidenta republiky, a to neprijať zákon ako celok, neprijal platné uznesenie. Gestorský výbor uznesením zo 4. mája 2011 pod číslom 186 odporúča Národnej rade Slovenskej republiky schváliť zákon z 5. apríla 2011 v pôvodnom znení. Pán predseda, prosím, otvorte rozpravu k predmetnému bodu.
Baláž, Vladimír, poslanec NR SR (2018-06-13):
Tak ďakujem. Takže vytvárať im normálne zdravotné, normálne pracovné prostredie, sociálne programy, škôlky pre tie matky, ktoré sú v detiach, jasle a tak ďalej, pomôcky, ako majú narábať s pacientmi a to všetko. To je to pravé orechové v mojom pohľade. Samozrejme, že nejaké peniaze treba dať, nejaký automat, aby tí ľudia mali z čoho žiť. Ale predstava, že tu niekomu dáme 5 000 euro a že on teraz sa vrhne do tých polorozpadnutých nemocníc, je proste zlá. Ďakujem.
Válek, Igor, poslanec NR SR (2023-12-06):
Vážený pán predseda, vážené kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh zákona bol doručený poslancom Národnej rady s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel a zaradil ho na rokovanie 6. schôdze Národnej rady. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor, výbor pre hospodárskej záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, prosím, otvorte rozpravu k uvedenému návrhu zákona.
Štefunko, Ivan, poslanec NR SR (2024-09-17):
Ďakujem, pán poslanec Hlina, že ste si to všimli a vlastne všimol som si to aj ja. Pán Taraba vlastne sa priznal, že on držal tú Matovičovu vládu, jeho traja chlapci držali jeho Matovičovu vládu. A on nám stále vyčíta proste Ódorovu vládu. Vďaka vám tu bola Matovičova vláda, vďaka vašim trom chlapcom, o ktorých hlasy sa spoliehali, a tým pádom keď nadávate na tie predošlé vlády, tak ste boli toho súčasťou a teraz vlastne si neste aj následky. Ďakujem.
Šeliga, Juraj, podpredseda NR SR (2020-10-13):
Panie poslankyne, páni poslanci, poprosím vás, aby ste zaujali svoje miesta a budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, je to tlač 306. Poprosím pani Bittó Cigánikovú ako predsedníčku navrhnutého gestorského výboru, aby toto hlasovanie uvádzala. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 306.)
Ďuriš Nicholsonová, Lucia, podpredsedníčka NR SR (2017-09-06):
Pani poslankyňa Verešová, nech sa páči.
Kažimír, Peter, poslanec NR SR (2011-09-07):
Dámy a páni, pán predseda, odporúčam, aby sa Národná rada uzniesla na tom, že prerokuje tento návrh zákona v druhom čítaní.
Plevíková, Zuzana, poslankyňa NR SR (2024-10-23):
Doplňujúci návrh poslankyne Zuzany Plevíkovej a poslanca Petra Šucu k návrhu na zmeny v zložení Výboru Národnej rady Slovenskej republiky a overovateľov Národnej rady Slovenskej republiky (tlač 553). Návrh na zmeny v zložení Výboru Národnej rady Slovenskej republiky a overovateľov Národnej rady Slovenskej republiky (tlač 553) sa mení a dopĺňa nasledovne. 1. v časti „B. volí“ sa za slová „poslanca Martina Šmilňáka (KDH) za člena výboru Národnej rady Slovenskej republiky pre sociálne veci“ dopĺňa „poslanca Michala Lukšu (SMER – SD) za člena osobitného kontrolného výboru na kontrolu činnosti Slovenskej informačnej služby“. Názov uznesenia Národnej rady Slovenskej republiky sa upraví nasledovne: „Návrh na zmeny v zložení výborov Národnej rady Slovenskej republiky a overovateľov Národnej rady Slovenskej republiky (tlač 553).“ Ďakujem, končím.
Kondrót, Maroš, poslanec NR SR (2018-09-19):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods.3 písm. c) zákona o rokovacom poriadku prerokovať predložený návrh zákona v druhom čítaní.
Nicholsonová, Lucia, poslankyňa NR SR (2015-03-18):
Tak je vás tu zopár, ale ja len naozaj veľmi krátko na záver, že ja sa už vlastne ani nemám k čomu veľmi vyjadrovať, pretože to, čo odznelo, najmä teda v prejave pána poslanca Kuffu, tak k tomu som sa vyjadrila vo faktickej poznámke a nemám k tomu viac čo dodať. Ja by som len naozaj chcela vyzvať poslancov Národnej rady, aby prehodnotili, teda či považujú tú, tie sadzby, najmä tie dolné, ktoré sú dnes platné, v Trestnom zákone za sexuálne zneužívanie detí a vôbec za všetky delikty, ktoré sú namierené voči deťom, za dostatočné. Ak áno, tak pochopím, ak nepodporia môj návrh novely, ak nie, veľmi sa uchádzam o vašu priazeň a o to, aby ste zahlasovali za môj návrh. Ďakujem pekne všetkým prítomným.
Andrejuvová, Anna, poslankyňa NR SR (2023-06-13):
Ďakujem veľmi pekne, pán predseda. Z poverenia Mandátového a imunitného výboru Národnej rady Slovenskej republiky predkladám návrh na uznesenie Národnej rady Slovenskej republiky. Uznesenie Národnej rady Slovenskej republiky z 13. júna 2023 Informácia Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a o nastúpení náhradníka na uprázdnený mandát poslanca Národnej rady Slovenskej republiky Národná rada Slovenskej republiky berie na vedomie: 1. podľa § 2 ods. 3 písm. e) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že poslanec Národnej rady Slovenskej republiky Michal Luciak podľa paragrafu, podľa čl. 81 Ústavy Slovenskej republiky doručil predsedovi Národnej rady Slovenskej republiky písomné rozhodnutie o tom, že sa vzdáva poslancu mandáta... že sa vzdáva poslancu... že sa vzdáva mandátu poslanca Národnej rady Slovenskej republiky; mandát poslanca Národnej rady Slovenskej republiky Michala Luciaka zaniká v zmysle čl. 81a písm. b) Ústavy Slovenskej republiky dňom doručenia písomného rozhodnutia o vzdaní sa mandátu poslanca Národnej rady Slovenskej republiky, teda 30. mája 2023; 2. že podľa § 71 ods. 1 a 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a podľa § 10 ods. 1, ods. 2 písm. c) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky svojím rozhodnutím č. 1812 vyhlásil dňom 31. mája 2023 nastúpenie náhradníka za stranu ZA ĽUDÍ, na uprázdnený mandát poslanca Národnej rady Slovenskej republiky Michala Luciaka nastupuje podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 29. februára 2020 náhradník Marek Antal, narodený 12. augusta 1966, bytom Košice; 3. informáciu Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a o nastúpení náhradníka na uprázdnený mandát poslanca Národnej rady Slovenskej republiky. Ďakujem, pán predseda, skončila som.
Suja, Miroslav, poslanec NR SR (2021-03-18):
Ďakujem za slovo, pán podpredseda. Vážené dámy, vážení páni, kolegovia poslanci, či už koaliční, alebo opoziční, ráno bolo grémium, predpokladám, že viete, aké boli výsledky z tohto grémia, kde predseda Boris Kollár povedal, že to, čo sa stalo včera a dneska ráno doobeda, sa už nebude opakovať. Že prepadnú desiatky bodov. (Reakcia z pléna.) Ja počkám, kým pán Žiak dovykrikuje. Ja počkám, kým dovykrikuje. (Prerušenie vystúpenia predsedajúcim.)
P. Paška, predseda NR SR: (2006-10-19):
Budeme pokračovať v rokovaní programu 5. schôdze prvým čítaním o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia niektoré zákony . Návrh je pod číslom 107. Návrh na pridelenie výborom je v rozhodnutí číslo 107. Pán poslanec Kondrót, uveďte návrh zákona. (Ruch v sále.) Poprosím vás o pokoj v rokovacej sále.
Laššáková, Jana, podpredsedníčka NR SR (2012-05-16):
Pán poslanec Mikloško, chcete reagovať? Áno. Nech sa páči.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 131 poslancov, za 92, proti 10, zdržalo sa 29. Konštatujem, že sme tento návrh schválili. Teraz nasleduje hlasovanie o vládnom návrhu zákona o mediálnych službách, tlač 762. Dávam slovo spoločnému spravodajcovi z výboru pre kultúru a médiá poslancovi Milanovi Potockému, aby hlasovanie uvádzal. [Hlasovanie o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) , tlač 762.]
S. Kahanec, poslanec: (2010-02-05):
Druhá je vec, tie ďalšie riešenia a tie už nie sú celkom také jednoduché. Pre mňa nie sú samozrejmé ani rušenie referenda, ani rušenie druhého kola volieb, i keď na prvý pohľad môže sa zdať, že tam iba ušetríme a všetko je v poriadku. Ale čo mi možno najviac robí problém, je to, že keď riešime tieto zákony, tak ich riešime takýmito kúskovými návrhmi a novelami a toto nepovažujem ja osobne za najšťastnejšie riešenie. Myslím si, že teraz, keď budú prebiehať voľby a uskutočníme voľby na všetkých úrovniach, je ideálny priestor na to, aby sme konečne, ako Národná rada, sa pozreli komplexne na jednotlivé voľby a dohodli korektné princípy týchto volieb. Lebo už počas tohto volebného obdobia tu na začiatku boli snahy, ktoré evidentne poukazovali na to, že niekto mal problémy v nejakej samospráve, tak si účelovo riešil určitý problém. Teraz nehovorím, že toto je nejaké účelové riešenie, ale každopádne si myslím, že mal by sa tento systém jednotlivých volieb dať do kompatibility s tým, aby platili seriózne a korektné princípy pri voľbách regionálnych na všetkých možných úrovniach a, samozrejme, aj v nadväznosti na voľby... (Prerušenie vystúpenia časomerom.)
Figeľ, Ján, podpredseda NR SR (2013-09-11):
Ďalšou prihlásenou do rozpravy je kolegyňa Helena Mezenská. Nech sa páči.
Hambálek, Augustín, poslanec NR SR (2019-05-21):
Ďakujeme pekne. Vážená pani predsedajúca, vážená pani ministerka, vážené panie poslankyne, páni poslanci, vážení prítomní, dovoľte, aby som ako spravodajca podal informáciu o výsledku prerokovania návrhu na voľbu riaditeľa Národného bezpečnostného úradu v Osobitnom kontrolnom výbore Národnej rady Slovenskej republiky na kontrolu činnosti Národného bezpečnostného úradu. Predseda Národnej rady Slovenskej republiky rozhodnutím č. 1589 zo dňa 16. mája 2019 pridelil návrh vlády Slovenskej republiky na voľbu riaditeľa Národného bezpečnostného úradu na prerokovanie Osobitnému kontrolnému výboru Národnej rady Slovenskej republiky na kontrolu činnosti Národného bezpečnostného úradu (ďalej len „výbor“) v termíne do 21. mája 2019. Výbor na svojej 21. schôdzi dňa 20. mája 2019 za prítomnosti doktora Romana Konečného, ktorý je navrhnutý do funkcie riaditeľa Národného bezpečnostného úradu, prerokoval návrh vlády na voľbu riaditeľa Národného bezpečnostného úradu, tlač 1501. Výbor prijal uznesenie č. 57, v ktorom zobral na vedomie, že podľa § 71 ods. 5 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov končí výkon funkcie doterajšieho riaditeľa Národného bezpečnostného úradu Ing. Jozef Magala uplynutím jeho sedemročného funkčného obdobia dňom 31. mája 2019. Konštatoval, že navrhnutý kandidát spĺňa podmienky podľa § 10 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov na výkon tejto funkcie. Súhlasí s návrhom vlády Slovenskej republiky na voľbu riaditeľa Národného bezpečnostného úradu, tlač 1501, a odporúča Národnej rade Slovenskej republiky podľa § 71 ods. 2 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov zvoliť JUDr. Romana Konečného za riaditeľa Národného bezpečnostného úradu. Výkon funkcie a tým aj funkčné obdobie riaditeľa začne plynúť dňom 1. júna 2019. Vážená pani predsedajúca, skončil som, otvorte, prosím, všeobecnú rozpravu.
Petrák, Ľubomír, poslanec NR SR (2015-11-26):
Pán predseda, dajte hlasovať o bodoch 132 a 133 spoločne, ktoré vyňal na osobitné hlasovanie pán poslanec Poliačik. Odporúčanie gestorského výboru je schváliť.
Číž, Miroslav, poslanec NR SR (2017-12-06):
Ďakujem pekne. No, pán kolega o tom hovoril, sledujeme dennodenne ako hekeri napadnú dokonca takéto systémy v tajných službách v Spojených štátoch, v NSA napríklad, Facebook je napadnutý dneska, pani kolegyňa, plus ešte ten drobný problém tých obstarávaní, kde jednoducho musíte obstarať zo strany ten systém, aj keď zadáte základné parametre. A ja si vás vážim a rešpektujem to v tom vašom prejave, škandál ste použili tuším 4-krát a podobne, pričom naozaj zavádzanie takýchto veľkých systémov je mimoriadne náročné. To takáto kritika k čomu pomáha? Za to má minister odstúpiť? Počúvam posledné tri vystúpenia vrátane toho vášho. Jedna kolegyňa na nás kričí, že máme reagovať na ňu, neviem ako vzhľadom na možnosti parlamentnej diskusie, ďalší kolega Marosz tu rozpráva o údajoch vo väzbe na rozsah byrokracie a povedzmeže rozsah toho, do akej miery náklady na verejnú službu v tom našom štáte možno porovnávať s inými krajinami, a keďže uvádza čísla, ktoré, ja hovorím, že sú hlboko nepresné, ale zato práve, že teda existujú, tak má minister odstúpiť. To odstúpi aj Marosz, odstúpite aj vy, kto urobí lepšie? Viete, pani kolegyňa, a najhoršie na tom je, že najväčší škandál pri zavádzaní čohosi, čo sa dotýka elektronických služieb, bol práve onen finančný úrad, ak si pamätáte, za vás. Pán Mikloš, kde ste boli súčasťou vlády, pán Mikloš spôsobil, že prestal fungovať a došlo k miliardovým škodám. Jak môžte takto necítiť tie hodnoty, takúto vec, ktorá potrebuje pokojnú, vecnú a zmysluplnú diskusiu. Toto je len bezuzdná konfrontácia a to asi akože plníme úlohy, že vy teda máte všetko kritizovať. A pevne verím, že vy mi rozumiete, keď hovorím, že očakávame zmysluplné veci a postaviť ich tak, ako ich treba postaviť. Ako vecné, korektné hľadanie pravdy a hľadanie východísk.
Laššáková, Jana, podpredsedníčka NR SR (2014-12-04):
Poprosím vás, pani navrhovateľka, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi. Nech sa páči, pán poslanec.,
Martvoň, Anton, poslanec NR SR (2015-05-13):
Ďakujem pekne. Predmetný návrh zákona v podstate prešiel Legislatívnou radou vlády, podporila ho aj priamo vláda Slovenskej republiky, na zasadnutí ktorej sme ako predkladatelia tohto návrhu zákona boli a sme to zdôvodnili. Zároveň v podstate tento návrh zákona podporili aj predmetné výbory, v ktorých tento zákon bol, pričom došlo v rámci ústavnoprávneho výboru, ale aj výboru pre školstvo k jedným drobným úpravám, v rámci ktorých boli zapracované pripomienky, samozrejme, odboru legislatívy a práva Kancelárie Národnej rady Slovenskej republiky a zároveň aj niektoré pripomienky, ktoré prišli z odbornej verejnosti. V podstate v ústavnoprávnom výbore sme rozšírili náš predmetný návrh aj o majstrovstvá sveta alebo majstrovstvá Európy, ktoré sa konali v kalendárnom roku v čase, keď sa konala olympiáda, ale konali sa pred tou olympiádou a ten šport ešte nebol teda olympijským športom. Kvôli tomu sme ale znížili sumy príspevkov z 800, 650 a 550 na 750, 600 a 500 eur. Ale zároveň sme i napriek tomuto rozšíreniu hľadali ďalej priestor v rámci ministerstva financií na to, aby sme našli ešte financie pre aj ďalšie skupiny športovcov, ktorí sa zúčastnili teda majstrovstiev sveta a neskončili zlatí, ale skončili strieborní alebo bronzoví. No a výsledkom toho bude aj, samozrejme, pozmeňujúci a doplňujúci návrh, ktorý predkladám v mene predkladateľov alebo by som chcel predložiť po otvorení rozpravy, kde by som pána predsedu chcel poprosiť, aby som mohol v rozprave ako predkladateľ vystúpiť ako prvý. Čo sa týka predmetného návrhu zákona, tak získal podporu aj v rámci Slovenského olympijského výboru, aj v rámci Slovenského paralympijského výboru. A myslím si, že je to do budúcnosti výborný základ, na ktorom sa dá stavať a na ktorom sa dá budovať ďalej, aby sa pomohlo do budúcnosti aj ďalším skupinám športovcov. Čo chcem ale uviesť. Týka sa tento návrh čisto iba športov, ktoré sú olympijskými športmi, a teda boli na olympiáde a súťažilo sa v nich na olympiáde. Toľko z mojej strany. Pán predseda, chcel by som teda poprosiť, keď otvoríte rozpravu, aby som ako prvý mohol teda vystúpiť potom v rozprave. Ďakujem pekne.
Jurčík, Ľudovít, poslanec NR SR (2011-06-30):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kamenický, Ladislav, poslanec NR SR (2013-09-18):
Ďakujem. Pán Mikloš, mne to trošku pripadalo ako taká nejaká predrozprava k rozpočtu. Bavíme sa tu o správe za minulý rok 2012, takže možno o tom. O rozpočte sa potom môžme pobaviť neskôr. Ja len dve poznámky. K tomu Švédsku, Dánku, ktoré ste spomínali, že momentálne znižujú dane z príjmov. No tak áno, boli to krajiny, ktoré už dlhodobo mali najvyššie dane v rámci Európy, a musím povedať, že v porovnaní s našou rovnou daňou určite si nahanobili oveľa väčšie rezervy na to, aby mali tie verejné financie v takom stave, že si to môžu momentálne dovoliť. Nehovorím, že vysoké dane nám prinesú viac peňazí, ale je určitá miera, dokedy sa tie dane dajú samozrejme zvyšovať. Chcel by som podotknúť k efektívnosti výberu daní. Toto tu bolo viackrát povedané. Ja si skutočne napríklad cením opatrenia, ktoré robí momentálne minister financií. O párovaní faktúr v rámci kontroly DPH sa tu rozprávalo roky. A nikto to nespravil. Ani vy ste to nespravili. Dlhodobo sme sa o tom bavili. A dnes tu máme zákon, ktorý práve zavádza takúto vec. Čiže myslím, že tá efektívnosť sa zvyšuje. Hovoríme, myslím, že táto vláda je prvá, ktorá vôbec začala konkrétne bojovať s daňovými podvodmi. Vieme, že na daniach nám unikajú obrovské peniaze. Nakoniec aj zaznávaná bločková lotéria, vidíme, že nie je až taká, taká, by som povedal, nepostrehnutá občanmi Slovenskej republiky. Ja teda neviem prejudikovať, ako dopadne, ale držím palce a dúfam teda, že aj toto opatrenie trošku naplní kasu, aby sme mohli zlepšiť financovanie verejnej správy. Ďakujem pekne.
Kamenický, Ladislav, poslanec NR SR (2017-09-08):
Ďakujem. Pán poslanec, hovorili ste o tom, že aké obrovské milióny tu chceme uvoľňovať a podobne. Ja by som chcel skutočne sa vrátiť trošku aj do tej roviny odbornej v tom, že my sa nejdeme baviť len o investičných výnimkách, lebo to je jedna z variant, hej, ale bavíme sa tu aj o zmene napríklad čistého, hrubého dlhu na čistý dlh alebo hrubé, že necháme hrubý dlh a bude sa, zníži sa to vyklesávanie. Čiže tam sa možno vytvorí nie taký priestor fiškálny, ako by sme možno potrebovali, ale je to tiež nejaký nástroj na to, aby sme tie peniaze mohli použiť na výstavbu diaľnic. To, čo hovoríte, kvitujem jednu vec, že vaša strana si uvedomuje potrebu výstavby diaľnic. Môžte kritizovať, čo chcete, ako chcete, je to vaše právo, ale ja hovorím o tom, že treba tejto krajine dať plán, ako sa budú tu v tejto krajine stavať cesty a diaľnice. Ďakujem pekne.
A. Belousovová, podpredsedníčka NR SR: (2008-12-04):
Pani poslankyňa Sárközy, nech sa páči, doplňujúca otázka.
Laurenčík, Milan, podpredseda NR SR (2020-09-25):
Prezentujme sa a hlasujme. (Hlasovanie.) Prítomných 119, za 119, proti 0, zdržalo sa 0, hlasovali všetci. Uvedený pozmeňujúci návrh sme schválili. Nech sa páči, pán spravodajca.
Baránik, Alojz, poslanec NR SR (2017-10-13):
Ja som poslanec a ja môžem povedať (povedané súbežne s predsedajúcim), čo ja chcem a vy ma nemáte čo prerušovať!
B. Bugár, podpredseda NR SR: (2004-06-25):
(Hlasovanie.) Prítomných je 123 poslancov, za návrh 121, zdržal sa 1, nehlasoval 1. Sme v treťom čítaní . Preto otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Pani spravodajkyňa, nech sa páči, záverečné hlasovanie.
Grendel, Gábor, podpredseda NR SR (2022-02-25):
Páni poslanci, ešte raz vás prosím, aby ste to fakt nerobili. Vráťte, prosím, čas pánovi poslancovi Tarabovi na minútu.
Kollár, Boris, predseda NR SR (2023-02-02):
S procedurálnym návrhom... nie, ešte by som, za klub OĽANO neni nikto prihlásený, je? Kremský. Áno. Za klub, ale je tuná skôr Peter Pčolinský za klub SME RODINA. Nech sa páči.
Paška, Pavol, predseda NR SR (2013-10-16):
Námietka, pán poslanec? Zapnite, prosím vás, pána poslanca Mihála.
M. Hort, podpredseda NR SR: (2010-03-04):
Preto v tejto chvíli uzatváram rozpravu a v záverečnom slove požiadal o slovo pán navrhovateľ.
Náhlik, Peter, poslanec NR SR (2016-09-06):
Ďakujem, pán predsedajúci. Vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Viskupič, Jozef, poslanec NR SR (2017-09-11):
Myslím, že v tej debate treba povedať natvrdo a jednoznačne, ak niekto, súkromný vlastniteľ alebo súkromný vlastník, ktorý ťahá cez môj pozemok káble alebo vodovodné trúbky alebo kúrenárske trúbky alebo zriaďuje nejakú elektronickú inštaláciu, ktorá umožňuje mobilné komunikovanie, tak jednoducho tento podnikateľský subjekt a súkromný subjekt používa cudzí majetok, čiže majetok vlastníkov, či je to nehnuteľnosť alebo pozemok, pre svoje podnikateľské účely. V slušnej krajine by dávno bol tento problém vyriešený. V slušnej krajine totižto ak nieto niekto vlastní, tak si za to môže pýtať nájom. To, že páni politici predchádzajúcich vlád vytvorili mechanizmus, že ak niekto niečo vlastní a niekto na jeho majetku zarába, tak je normálne, že si má vypýtať iba jednu náhradu. Takto sme sa snažili v prípade, v tepelnej energetike vyriešiť cez Ústavný súd a, bohužiaľ, keďže v ďalších sieťových odvetviach si neuvedomil zákonodarca alebo súčasná vládna koalícia, že je to úplne analogický a paralelný príklad, tak budeme musieť využiť Ústavný súd aj pre iné sieťové odvetvia. Totižto ak niekto naozaj podniká a má z toho zisk na majetku niekoho iného, to sa v demokratickej a ústavou garantovanej krajine jednoducho nemôže diať. Preto prosím o podporu tohoto návrhu zákona, ktorý máme s Maťom Feckom spoločný, a zároveň dúfam, že ak neprejde tak sa nájde väčšina alebo 30 teda poslancov, ktorí nám pomôžu toto podať na Ústavný súd, kde jednoznačne musíme byť úspešní, pretože v prípade tepelnej energetiky sme jednoducho na... (Prerušenie vystúpenia časomerom.)
Kollár, Boris, predseda NR SR (2022-02-08):
Po sedemnástej budeme... (Reakcia z pléna.) Vyhlasujem prestávku do sedemnástej, po sedemnástej budeme pokračovať v rokovaní Národnej rady. (Prestávka.)
Jarjabek, Dušan, poslanec NR SR (2015-12-11):
Ďakujem za slovo, pán podpredseda a pán predsedajúci. Kolegovia z opozície, tí normálni, ktorí ste tu kdesi nablízku, prosím vás, buďte takí láskaví, nerobte komparz prekrúžkovávaniu OĽaNO v rámci jeho kandidátky. O nič iného tuná nejde, iba či tu bude Matovič, alebo Viskupič, alebo obidvaja, alebo Hraško, alebo Jano Budaj, alebo ja neviem kto ešte z týchto nových ľudí. Nerobte im komparz v tomto. A týchto ľudí treba vyčleniť na okraj parlamentu a nie sa tuná baviť s nimi o nejakom probléme. Im nejde o problém. Im ide len a len a len o svoje krúžky. Ďakujem.
B. Bugár, podpredseda NR SR: (2001-11-07):
R. Hofbauer, poslanec: Pán predsedajúci, neporozumel som vôbec, o čom hovoril pán Šebej, pretože ja som nespomínal vôbec žiadnu osvienčimskú lož, ani vôbec žiadne plynové komory. Čo mi to podsúvate, pán poslanec? To si vyprosujem! A presne to isté si vyprosujem aj zo strany pána poslanca Osuského. Tu nerozoberajte slovičkárenie! A čo sa týka podstaty veci. Všetci z nás vieme o 20 tisícoch povraždených ľuďoch v Srebrenici. Už sú za to aj súdení ľudia. Má to jeden jediný háčik. Tie masové hroby s 20 tisíc ľuďmi v Srebrenici nikto zatiaľ nenašiel. Teraz čo spraviť? Tých, ktorí ich hľadajú, tých spochybniť, že spochybňujú zločin? Alebo akým spôsobom k tomuto pristupovať? OSN predsa tam pátralo, pátra, KFOR tam pátra, z 20 tisíc povraždených klesli na 15, potom na 7, na 5, ale dosiaľ nenašli ani 5 tisíc. Čiže ja sa tu vôbec nebavím o tom, čo tu hovoril pán Šebej, to je čosi, ak on toto hodlá spomínať, to je jeho súkromná vec. Moja nie, pretože ja som to nespomínal. Ja tu hovorím, hovoril som o čomsi úplne inom. A to je problematika, aby sa niečo kodifikovalo formou tabuizovania? To predsa v civilizovanej, vedeckej spoločnosti nie je mysliteľné. V zásade možné to je, ale neprospeje to. A k tým veciam, ktoré tu pán Šebej spomínal, veď predsa na to máme nielen články ústavy, ale aj paragrafy Trestného zákona, úplne vyčerpávajúce, len ich treba dôsledne aplikovať. Nie vždy sa aplikujú, to s vami súhlasím. Ale na to netreba vydávať iný zákon.
V. Novotný, poslanec: (2003-03-06):
Ako o prvom budeme hlasovať o procedurálnom návrhu pána poslanca Chovanca, s ktorým súvisia aj procedurálne návrhy pána poslanca Madeja, pani poslankyne Muškovej a pani poslankyne Gabániovej, ktorí žiadali, aby Národná rada Slovenskej republiky vrátila návrh zákona vláde ako navrhovateľovi na dopracovanie.
Grendel, Gábor, podpredseda NR SR (2022-05-24):
Štyri faktické poznámky na vaše vystúpenie. Pán poslanec Radovan Kazda ako prvý.
Maďarič, Marek, minister kultúry SR (2012-10-18):
Ďakujem pekne za slovo. Dovoľte mi reagovať na dve vystúpenia v rozprave. Najprv by som zareagoval na vystúpenie pána poslanca Hlinu, ktoré svojím spôsobom ide naozaj teda nad rámec alebo mimo tohto transpozičného návrhu zákona, ale, samozrejme, súvisí to s tým v tom zmysle, že ide o zákon o vysielaní a retransmisii. Kvitujem vašu aktivitu alebo váš postoj, ale replikoval som vám už na vami spomínanej diskusii, že rýchle a jednoduché riešenia, samozrejme, možné sú, ale nemusia byť vždy najúčinnejšie. Čiže môj postoj má istú logiku od tej výzvy na verejnú diskusiu k nejakej užšej expertnejšej diskusii až po teda nejaké pracovné rokovania so zainteresovanými. Výsledkom by malo byť možno len nielen jedno riešenie, povedzme, zavedenie druhej opony, ale vôbec celkové zamyslenie sa nad tým, čo môže ovplyvňovať obsah vysielania, nielen súkromných vysielateľov, ale aj, samozrejme, verejnoprávneho vysielateľa. Váš návrh by mohol znamenať, keďže aj vládny legislatívny proces má svoj nejaký priebeh a svoje nejaké nevyhnutnosti, že by sme možno nemuseli na jednej strane stihnúť transpozíciu, ktorú by sme mali urobiť do konca roka, a mohli by sme na druhej strane jednoducho nevystihnúť v zákone to, k čomu by som rád dospel po nejakej vzájomnej dohode aj s vysielateľmi. Čo sa týka tej opony, tú je možné urobiť aj vyhláškou. My máme v zákone zmocňovacie ustanovenie na to. Čiže to sa dá stihnúť tak, aby to od 1. januára bolo. Ide o to, aká tá opona bude, niečo ste aj naznačili. A naozaj by som to nechcel silou-mocou unáhliť, pretože, poviem to veľmi jednoducho, o čo bude väčšia ústretovosť v zmysle sebareflexie vysielateľov, o to môže byť možno menej prísna regulácia a naopak. Čiže ja mám k tomu takýto postoj, a preto by som s vaším návrhom nesúhlasil a ani nestiahnem tento návrh zákona. A ešte k tej časovej opone, čo ste spomínali. Ja by som trošku aj možno obránil pána predsedu Rady pre vysielanie a retransmisiu. Tie časové opony, to je najnovší trend zavádzania. To nie je nejaká vec, ktorá tu vždy bola. V poslednom čase tie opony v niektorých štátoch pribúdajú. Takže dovoľte aj jemu byť možno prekvapeným tým istým, povedal by som, zistením, ktoré urobil po tom, čo si urobil najnovší prehľad. K návrhu pána poslanca Viskupiča. By som možno mohol tiež v tomto prípade sa skryť za konštatovanie, že ten návrh ide nad rámec návrhu vládneho zákona, ale nechcem to urobiť, pretože on svojím spôsobom má svoje rácio. Viem si v konečnom dôsledku predstaviť aj takúto nejakú úpravu vo vzťahu medzi retransmittermi a vysielateľmi. Ale neviem v tejto chvíli na toto kývnuť, lebo mi chýba nejaká taká širšia diskusia s týmito subjektmi. Predsa len možno v dôsledku toho by sa mohli ocitnúť tiež programy niektorých vysielateľov v balíku retransmitterov bez toho, aby to museli vedieť. Jednoducho považujem to za tak citlivú otázku, že chcem tiež k tomuto debatu, odbornú. A viem si predstaviť budúci rok aj otvorenie zákona č. 308/2000 Z. z. v tomto zmysle. Ale v tejto chvíli nie som schopný na to kývnuť takýmto spôsobom. Ďakujem pekne.
Blanár, Juraj, podpredseda NR SR (2023-01-24):
Teraz v rozprave vystúpi pán poslanec Matovič, po ňom sa pripraví pán poslanec Richard Takáč.
D. Jarjabek, poslanec: (2002-05-21):
Chcel by som sa spýtať v tejto chvíli len jednu vec: Prečo s týmto návrhom zákona prichádza vláda až teraz? Vlastne sa zakladá čosi neodskúšané do budúceho obdobia vládnutia, čosi, čo síce táto vláda dnes predostrie, ale už si nebude môcť na vlastnej koži odskúšať a vlastne korigovať preto, lebo určite pôjde o korekciu, ako je to v prípade každého takéhoto narýchlo vyrobeného vládneho návrhu. Ďalej tu cítim istú nekoncepčnosť v tom zmysle, že na jednej strane ministerstvo kultúry dá návrh na zrušenie fondu Pro Slovakia, cez ktorý sa mohli eventuálne riešiť okrem vzniknutého audiovizuálneho fondu ešte dofinancovaním všetky náležitostí, ktoré sa týkajú kinematografie, teda aspoň teoreticky, avšak na jednej strane sa zruší fond Pro Slovakia a na druhej strane ministerstvo kultúry zavádza nový fond. No a pretože skutočne nechcem dlho hovoriť a do druhého čítania samozrejme podporíme s mojimi kolegami tento návrh, avšak v druhom čítaní financovanie respektíve finančné zdroje musia byť usmernené iným spôsobom. Pokiaľ by v návrhu zostal ten spôsob, ktorý predkladá ministerstvo kultúry, a neprišlo by k zmene, v druhom čítaní tento návrh nepodporíme. Ďakujem za pozornosť.
Nicholsonová, Lucia, poslankyňa NR SR (2014-11-25):
Ďakujem pekne za slovo. Ja sa musím priznať, že ja nerozumiem vôbec vašej viere, pán poslanec Kadúc, že nový pán predseda parlamentu bude meniť všetky tie veci, ktoré ste tu vymenovali. Ako keby to chceli zmeniť niekedy, tak to zmenia už dávno predtým, bez ohľadu na to, kto sedí na tej formálnej stoličke predsedu parlamentu. Ten výber nového predsedu parlamentu nebol náš výber, to nebude náš predseda parlamentu. To bol výber našich kolegov zo SMER-u, ktorí si ho aj schvália a my sme ako vždy v úlohe nejakých štatistov a preto aj tak celkom nerozumiem akože tým poklonkom, pretože ja si myslím, že chváliť by sme mali, až keď dôjde k nejakým konkrétnym činom. Ale chcem upozorniť na to, že po prvé, vstupujeme do volebného roku, takže nemyslím si, že dôjde k nejakým razantným zmenám pri všetkých citlivých veciach, ktoré ste vymenovali. A po druhé, veď pri tej výmene podľa mňa nejde o nič iné, iba o to, o naplnenie toho scenára, že pán Fico sa pomaly, ale iste chce uberať od tej zodpovednosti, od všetkých tých nemilých vecí, ktoré mu politika priniesla a vybral si korunného princa. A pán Pellegrini je tým korunným princom a musí prejsť proste tuto nejakým protokolárnym sitom a dostať sa do čela parlamentu. To je všetko. A fakt si nemyslím, že my, ako opoziční štatisti, by sme mali skákať na túto hru. Ďakujem.
Žiga, Peter, podpredseda NR SR (2024-06-27):
Chcem sa opýtať, vážené panie poslankyne, páni poslanci, či každý využil svoje právo hlasovať. Ak áno, tak vyhlasujem hlasovanie za skončené a prosím overovateľov, aby sa ujali svojej funkcie a vyhlasujem prestávku do zrátania hlasov. Potom budeme pokračovať. (Spracúvanie výsledkov verejného a tajného hlasovania. Prestávka.)
Kučera, Karol, poslanec NR SR (2022-03-16):
Ďakujem, Rado, za výklad správny a chcel by som k tomu povedať toľko, že doteraz tu možno bola využívaná podpora infraštruktúry športovej ako nejaká predvolebná korupcia väčšinou a podobne, nebol v tom systém a konečne tu máme teda Fond na podporu šprotu, ktorý rieši už systematickejšie, samozrejme, financovanie infraštruktúry, a treba tam rozlišovať naozaj tú infraštruktúru, by som povedal, tak tú regionálnu a infraštruktúru národného významu, na ktorý, teda na tú infraregionálnu je tam vyčlenených dvadsať miliónov ročne pravidelne a ďalšie peniaze, samozrejme, sú vyčlenené len na infraštruktúru národného významu, takže toľko k tomu. A vieme ešte dobre, že veľa klubov je nespokojných, presne tie športoviská sú zanedbané, chátrali dlhé roky, to tu bolo x-krát povedané a túto, túto prácu si mylne, mylne myslia kluby, že by mali znášať zväzy, ale nie je v silách zväzov jednoducho utiahnuť financovanie infraštruktúry. To je absolútne mylné si myslieť. Čiže to je odkaz týmto smerom ku klubom. A, naopak, by sa mali zapájať do týchto výziev, pripravovať si projekty a možno konzultovať to práve so svojimi zväzmi a tie zväzy by ich mali pripravovať vlastne na tieto projekty, aby mohli čo najlepšie uspieť. Takže toľko k tomu a ďakujem, ďakujem za úpravu tohto zákona.
Laurenčík, Milan, podpredseda NR SR (2021-11-02):
S faktickou poznámkou teraz vystúpi pán poslanec Richard Takáč.
P. Paška, predseda NR SR: (2007-05-11):
A ako posledný v rámci dnešného rokovacieho dňa prerokujeme návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa (zákon o pamäti národa) v znení neskorších predpisov . Je to tlač 301 a slovo má pán poslanec Pavol Hrušovský.
Jurinová, Erika, podpredsedníčka NR SR (2013-03-26):
Na vaše vystúpenie sú dve faktické poznámky. Uzatváram možnosť prihlásiť sa faktickou poznámkou. Nech sa páči, pani poslankyňa Mezenská.
Sulík, Richard, predseda NR SR (2010-11-04):
Ďakujem. Na faktické poznámky reaguje pán poslanec Číž.
Susko, Boris, poslanec NR SR (2022-02-25):
Ďakujem pekne, pán predseda, za slovo. Ďakujem pekne všetkým za faktické poznámky. Viete, kolegovia, posunuli sme tento návrh zákona tak v skrátenom legislatívnom konaní aj keď sme si mysleli, alebo sme toho názoru, že tam neboli naplnené tie dôvody na skrátené legislatívne konanie práve z tohto čl. III. Posunuli sme to hlasovaním aj do druhého čítania s nádejou, že všetci chceme pomôcť Ukrajine a občanom Ukrajiny, ktorí prichádzajú na Slovensko, do Slovenskej republiky. A s touto nádejou predkladám aj tento pozmeňujúci návrh, aby sme spoločne, jednotne, celá Národná rada vyjadrili svoj súhlas s týmto návrhom zákona, ako pomôcť občanom Ukrajiny na území Slovenskej republiky. Na druhej strane však to, že vy tam chcete takýmto spôsobom prepašovať cenzúru, nám v tom bráni. A myslím si, že pre nás je dôležité, aby Národná rada jednotne vyjadrila súhlas s podporou na humanitárnu a inú pomoc občanom Ukrajiny, a preto vás ešte raz vyzývam, vypustite na základe tohto pozmeňovacieho návrhu tento čl. III z tohto návrhu zákona a keď chcete, dajte ho do samostatného legislatívneho konania, kde bude k tomu odborná diskusia, kde sa o tom môžme baviť a kde to potom môžte schváliť, ale nespájajme to s týmto významným symbolom, ktorým chceme urobiť odkaz pre občanov Ukrajiny a ktorým chceme pomôcť. Ďakujem pekne.
T. Cabaj, podpredseda NR SR: (2009-06-25):
S faktickými poznámkami sa hlásia páni poslanci Peter Pelegrini, Ivan Štefanec. Všetko? Nikto viac sa nehlási? Končím možnosť prihlásiť sa s faktickými poznámkami. Slovo má pán Peter Pelegrini, zároveň spravodajca. Pripraví sa pán poslanec Ivan Štefanec.
Jánoš, Vladimír, poslanec NR SR (2014-03-27):
Ďakujem. Hlasovali sme o všetkých bodoch spoločnej správy, nakoľko rokujeme v skrátenom legislatívnom konaní, môžeme pristúpiť k hlasovaniu o dnes podanom pozmeňujúcom návrhu pána Poliačika. Uvádzam, že nakoľko bol schválený bod 28 spoločnej správy, nemôžeme hlasovať o bode 13 z pozmeňujúceho návrhu pán poslanca Poliačika. (Reakcia z pléna.)
Hrnčiar, Andrej, podpredseda NR SR (2016-10-12):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásili dvaja páni poslanci. Nech sa páči, pán poslanec Kollár.
Hudecová, Eva, poslankyňa NR SR (2022-11-08):
Ďakujem za slovo. Vážený pán predsedajúci, vážené pani poslankyne, vážení páni poslanci, z poverenia Výboru Národnej rady Slovenskej republiky pre ľudské práva a národnostné menšiny predkladám stanovisko výboru k splneniu podmienok navrhovaných kandidátov na verejného ochrancu práv (tlač 1261a). V súlade s príslušným rozhodnutím predsedu Národnej rady výbor prerokoval návrh na voľbu verejného ochrancu práv na svojej 60. schôdzi dňa 17. októbra 2022. Na schôdzu boli pozvaní všetci traja navrhnutí kandidáti. Po ich vypočutí výbor prijal stanovisko uvedené v tlači 1261a. V zmysle tohto stanoviska navrhnutí kandidáti Róbert Dobrovodský, Maroš Matiaško a Marián Török spĺňajú podmienky na voľbu verejného ochrancu práv podľa § 4 ods. 2 zákona č. 564/2001 Z. z. o verejnom ochrancovi práv. Gestorský výbor navrhuje Národnej rade overiť, že navrhovaní kandidáti spĺňajú podmienky na voľbu, a vykonávať voľbu verejného ochrancu práv. Vážený pán predsedajúci, prosím, otvorte rozpravu, skončila som.
Dostál, Ondrej, poslanec NR SR (2017-12-06):
A, pán poslanec Číž, myslím si, že to bola dôstojná bodka za touto diskusiou, akú sme od vás očakávali. Len si myslím, že tá vaša výčitka na adresu pána poslanca Budaja bola trochu neoprávnená, ste mu vyčítali, že sa nedištancoval od predsedu svojej strany, to by ale musel trpieť nejakou formou schizofrénie, keďže pán Budaj je sám predsedom svojej strany Zmena zdola, čiže by sa musel dištancovať sám od seba, to by bolo také čudné a verím, že to by ste od neho nechceli ani vy napriek tomu, že teda máte rôzne, rôzne názory. A teda pochválili ste sa tým, že SMER mal dva mesiace pred ostatnými parlamentnými voľbami namerané v prieskume pekných 40 %, potom to našťastie vo voľbách bolo iba 28, čiže o 12 % menej. Ale teda keď vás hreje tých 40 %, tak vám želám, aby ste aj pred nasledujúcimi parlamentnými voľbami mali povedzme nejakých pekných 20 % a aby ten rozdiel 12 % bol tiež nejaký porovnateľný. Takže tiež sa takouto pozitívnou myšlienkou chcem rozlúčiť s touto debatou.
Blanár, Juraj, podpredseda NR SR (2023-06-15):
Pán poslanec Mizík, môžete reagovať na faktickú.
Žiga, Peter, minister hospodárstva SR (2018-11-29):
Ďakujem pekne, pán predsedajúci. Vážený pán poslanec, ja si dovolím najprv tak zoširoka, pretože vašu otázku vnímam tak možno aj taký ako keby apel na morálno-vôľové vlastnosti jednotlivých členov koaličnej, koaličného zoskupenia. A možno sa odpichnem aj od poznámky pani poslankyne Zimenovej, ktorá konštatovala, že je to pravidelný čas, kedy sa stretávame tuná na hodine otázok. Tak chcem aj pozdraviť študentov z Ružomberka, aby vnímali, aké sú podmienky práce v rámci Národnej rady a ako si jednotliví tí, ktorí na facebookoch vypisujú o tom, že akí sú zodpovední, pracovití, chodia do práce, tak chcem povedať, že v 36. minúte hodine otázok opozičné strany vyrovnali počet poslancov smerom ku ministrom. Máte tu osem ministrov a doteraz vás tu bolo šesť, sedem. A vy chcete nám robiť nejaký rebríček hodnôt a nás posudzovať? (Potlesk.) Chcem povedať, že... (Prerušenie vystúpenia predsedajúcim.)
Pellegrini, Peter, predseda NR SR (2023-12-22):
Prosím, prezentujte sa a hlasujte o procedurálnom návrhu vrátiť návrh zákona na dopracovanie. (Hlasovanie.) Prítomných 110, za 31, proti 79. Tento návrh sme neschválili.
Záborská, Anna, poslankyňa NR SR (2021-05-13):
Ďakujem veľmi pekne, pán predseda. Vždy posledný štvrtok plenárneho zasadnutia v Štrasburgu Európsky parlament prijíma 4 rezolúcie, ktoré hovoria o porušovaní ľudských práv vo svete. To, čo som tu počula doteraz, ja si myslím, že by, od pána predsedu a od ostatných, že by napĺňalo skutkovú podstatu minimálne polovice týchto rezolúcií, sú to takisto ľudia, ktorí sú neodsúdení a väznení v mnohých krajinách sveta v neľudských podmienkach. Ja viem, že tú legislatívu treba prekopať. Nie je to len v rezorte spravodlivosti ale vo viacerých. Ale to môže trvať veľmi dlho a dovtedy tieto ľudské práva budú, budú porušované a každý jeden deň, ktorí tí zadržaní budú v takýchto podmienkach, ohrozuje dokonca nielen ich zdravie, ale ich život. Ďakujem pekne.
Hrušovský, Pavol, predseda NR SR (2011-12-13):
Pán poslanec Kaník, prosím, prestaňte telefonovať v rokovacej sále.
Zajac, Pavol, poslanec NR SR (2014-12-12):
Vážená pani predsedajúca, dámy a páni, viacerí kolegovia mi povedali, aby som bol stručný. Tak sa pokúsim byť stručný. O čom bola táto mimoriadna schôdza? Prísne vzato, legislatívne je o vyslovení nedôvery ministrovi dopravy Jánovi Počiatkovi. Ale táto schôdza bola o tom, že chceme ušetriť 135 mil. z našich verejných financií, aby nešli neznámemu vlastníkovi za služby, ktoré sú podľa nášho názoru neprimerane vysoké a sú z našich verejných financií. Rozdiel oproti bankám je 100 mil. v ďalších trinástich rokoch. O tom je táto schôdza. My si neprajeme, aby 100 mil. ďalších 13 rokov našich spoločných financií odišlo neznámemu vlastníkovi na Cyprus. O tom je táto schôdza. Keď mám sa vyjadriť k diskusií, tak musím povedať, že som čakal, že tu vláda, ale aj vládni poslanci budú viacej brániť ministra, že túto kauzu, tento kšeft (reakcie z pléna) budú brániť viacej. Ale nikto sa tu nepostavil ani z vlády... (Reakcia z pléna. Prerušenie vystúpenia predsedajúcou.)
Danko, Andrej, predseda NR SR (2020-02-25):
Ďakujem. Na vystúpenie pána poslanca štyri faktické. Uzatváram možnosť prihlásenia. Poslanec Kollár.
Paška, Pavol, predseda NR SR (2012-09-27):
Pán poslanec Mikloško, nech sa páči.
Krajkovič, Mikuláš, poslanec NR SR (2019-03-28):
Pán predseda, dajte hlasovať o zákone ako celku bez odporúčania gestorského výboru.
Beblavý, Miroslav, poslanec NR SR (2015-06-23):
Ďakujem. Ja budem stručný. Ďakujem, pán poslanec, že ste reagovali napriek tomu, že moja výzva bola adresovaná ministrovi. Ja by som predsa len požiadal pána ministra o reakciu, pretože platí stále to, čo som hovoril, že je vhodné riešiť alebo je nevyhnutné, nieže vhodné, riešiť tieto veci spoločne a nie je možné ich riešiť tak, že jedna finančná noha rieši niečo a druhá trestnoprávna ich nerieši. A zároveň poznámka kolegu Martvoňa ma vedie k rozšíreniu tej otázky aj naozaj na to, že či teda vy ten súčasný režim považujete za vhodný. Pretože ja sa priznám, že ja som sa veľmi nestretol ešte doteraz s tým názorom, takže aj som trochu prekvapený. Lebo pokiaľ ide o tú jednorazovosť, tam máte, pán kolega, pravdu, len to v podstate jediné, čo to znamená, že môžete skúsiť raz a potom už si teda treba dávať pozor. Ale to samo osebe sa mi nezdá ako veľmi silný argument, lebo aj vzhľadom na to, čo bolo povedané o počte daňových kontrol a počty zachytených prípadov, to nepredstavuje nejakú zásadnejšiu hrozbu. Takže to samo osebe je, samozrejme, správne, že to možno použiť len raz, ale samo osebe to nepredstavuje nejakú zásadnejšiu hrozbu pre ľudí, ktorí robia podvody. A pokiaľ ide o tú vašu interpretáciu skutkových podstát, tak z toho, čo o tom viem, a z toho, čo som konzultoval s daňovými poradcami, musím povedať, že sa nestotožňujem s vašou interpretáciou. Myslím si, že nemáte pravdu, ale obávam sa, že ten priestor vo faktickej poznámke je asi nedostatočný na to, aby sme si to vysvetlili. Čím chcem ale predsa len na záver znovu požiadať pána ministra, aby sa vyjadril k tomu, ako on vidí túto problematiku, pretože je to podľa mňa dosť zásadná vec, a keď už dochádza k takejto zmene v daňovom poriadku, mali by sme to naozaj doriešiť. Plus požiadal by som predsa len o to stanovisko k tej jednorazovosti v tejto amnestii, resp. ako sa stavia k takýmto jednorazovým krokom. Ďakujem.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 110, za 106, proti nikto, zdržali sa 3, nehlasoval 1. Konštatujem, že sme navrhované uznesenie schválili. Teraz budeme hlasovať o bode 37 schváleného programu, ktorým je prvé čítanie o návrhu poslancov Kotlebu, Mazureka, Drobného, Krupu, Kecskésa na vydanie zákona, ktorým sa mení a dopĺňa Trestný zákon (tlač 863). (Hlasovanie o návrhu poslancov Národnej rady Slovenskej republiky Mariana Kotlebu. Milana Mazureka, Stanislava Drobného, Petra Krupu a Jána Kecskésa na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb. o priestupkoch v znení neskorších predpisov , tlač 863.)
Bugár, Béla, podpredseda NR SR (2018-05-29):
Nech sa páči, pán poslanec Blanár, môžte reagovať.
Petrák, Ľubomír, poslanec NR SR (2015-05-13):
Pán predseda, dajte hlasovať o tom, že predložený vládny návrh zákona prerokuje Národná rada v druhom čítaní.
Pamula, Peter, poslanec NR SR (2018-09-13):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Tibora Bastrnáka.
Žiga, Peter, podpredseda NR SR (2023-11-22):
Prepáčte, pán poslanec, musia vám upraviť čas, lebo ste si ho znova stlačili na 30 minút, tak poprosím technikov, aby vám upravili čas.
Bugár, Béla, podpredseda NR SR (2019-06-20):
Na vystúpenie pána poslanca s faktickými dvaja. Pani poslankyňa Žitňanská.
Číž, Miroslav, podpredseda NR SR (2015-03-17):
Pán poslanec Kaník.
Kollár, Boris, predseda NR SR (2021-11-09):
S ďalšou faktickou pani poslankyňa Pleštinská, nech sa páči.